**PRAVILA NAGRADNE IGRE**

**“JESEN I DJELO U AVANTURU KREĆU,**

**DONOSE VAM NAGRADE, VESELJE I SREĆU”**

KLASA: UP/I-460-02/21-01/336

URBROJ: 513-07-21-01-21-2

Temeljem čl.69. Zakona o igrama na sreću ...DJELO D.O.O., Slamići 19, Ljubostinje, 22323 Unešić, donosi sljedeća pravila nagradne igre

#

**Opće odredbe**

Članak 1.

Navedena pravila određuju tijek i sudjelovanje u nagradnoj igri “JESEN I DJELO U AVANTURU KREĆU, DONOSE VAM NAGRADE, VESELJE I SREĆU**”**  (u nastavku: nagradna igra). Priređivač nagradne igre: DJELO D.O.O., Slamići 19, Ljubostinje, 22323 Unešić, OIB: 62613135937 (u nastavku: Priređivač).

**Trajanje nagradne igre**

Članak 2.

Nagradna igra započinje 20.09.2021. i traje do 10.11.2021. godine (uključivo) i ima samo jedno kolo izvlačenja. . Nagradna igra se provodi u svim maloprodajnim objektima Djelo d.o.o.

Članak 3.

Nagradna igra priređuje se u cilju promidžbe Priređivača i unapređenja prodaje.

**Pravo sudjelovanja u nagradnoj igri**

Članak 4.

Pravo sudjelovanja u nagradnoj igri imaju sve fizičke osobe sa stalnim prebivalištem u Republici Hrvatskoj. U nagradnoj igri ne mogu sudjelovati zaposlenici Priređivača ili članovi njihove uže obitelji (bračni partner, izvanbračni partner, roditelji, djeca, braća, sestre). Svaki sudionik u nagradnoj igri može sudjelovati samo pod svojim imenom i prezimenom te sudjelovanjem u nagradnoj igri potvrđuje da su svi navedeni osobni podaci isključivo njegovi osobni podaci te da se slaže s ovim pravilima.

**Način i uvjeti sudjelovanja u nagradnoj igri**

Članak 5.

Sudionici sudjeluju u nagradnoj igri tako da ostvare kupnju u iznosu od najmanje 50,00 kn. Na računu mora biti barem jedan artikal koji će biti jasno označen na polici.

Za svaku kupnju u iznosu od najmanje 50,00 kn na jednom računu, kupac stječe pravo na sudjelovanje u nagradnoj igri na način da na poleđini kopije računa ili kuponu koji dobije uz račun upiše slijedeće podatke: ime i prezime, točnu adresu stanovanja ili prebivališta i broj telefona. Ako se ispunjava kupon na njega se obavezno treba upisati i broj računa na kojem je vidljiva kupnja u iznosu od najmanje 50,00 kn. Tako ispisanu kopiju računa ili ispisan kupon koji treba obavezno spojiti uz pripadajuću kopiju računa čiji broj je upisan na kuponu, potrebno je ubaciti u obilježenu kutiju za nagradne kupone koja se nalazi u prostoru prodajnog mjesta.

U nagradnoj igri svaki sudionik može sudjelovati neograničen broj puta. Jedan račun na kojem je vidljiva kupnja u iznosu od najmanje 50,00 kn plus još jedan proizvod u maloprodajnim objektima DJELO d.o.o. iz članka 2. ovih Pravila osigurava jedno sudjelovanje u nagradnoj igri.

Po proteku perioda nagradne igre Djelo d.o.o organizirat će da se sve kutije iz prodavaonica sakupe i svi računi, odnosno kuponi s kopijama računa, dostave u prostorije Priređivača gdje će se održati izvlačenje nagrada iz svih pristiglih kupona iz svih prodajnih objekata svih članica navedenih u članu 2. ovih Pravila.

**Nagradni fond**

Članak 6.

Nagradni fond uključuje:

1. Nagrada MOTOR JAMAHA X MAX 125....................... ukupna vrijednost:37 900,00kn
2. Nagrada potrošačka kartica 3x10 000,00........................ . ukupna vrijednost: 30 000,00kn
3. Nagrada potrošačka kartica 5x5000,00............................ ukupna vrijednost 25 000,00kn
4. Nagrada 50x500,00kn DJELO BONOVI............................ ukupna vrijednost 25 000,00kn
5. Nagrada 50x300,00kn DJELO BONOVI......................... … ukupna vrijednost 15 000,00KN
6. Nagrada 3XTV LED THOMSON 55UG640…………..........ukupna vrijednost 9 942,45KN
7. Nagrada 10x 1000,0 DJELO BONOVI.............................. ukupna vrijednost 10 000,00KN
8. Nagrada 3X MIKROVALNA PEĆNICA ............................ ukupna vrijednost 1 272,90KN
9. Nagrada 3X MIKSER ROBOTSKI MMC1000RLR.......... ukupna vrijednost 5277,60KN
10. Nagrada 3X USISIVAČ ŠTAPNI GORENJE ................... ukupna vrijednost 2253,60KN
11. Nagrada 3X GLAČALO PARNA POSTAJA .......... ........... ukupna vrijednost 4531,58KN

UKUPNO NAGRADA: 134

Ukupni budžet : 166 178,13 kn

Nagrade nije moguće zamijeniti, niti je moguće zahtijevati isplatu njihove novčane protuvrijednosti. Pojedinačno navedene vrijednosti nagrada predstavljaju tržišnu vrijednost nagrada na dan prihvaćanja ovih pravila. Eventualna kasnija promjena tržišne vrijednosti ne utječe na vrijednost nagrada. Sve nagrade uključuju porez na dodanu vrijednost kojeg plaća Priređivač. Fotografije svih nagrada na svim promotivnim materijalima su simbolične i služe samo za informativne svrhe.

**Izvlačenje nagrada**

Članak 7:

Izvlačenje nagrada će se održati 16.11.2021. g. u 10,00 sati u prostorijama Priređivača u Vodicama, Put Gaćeleza 5A, na način da se nagrade izvlače iz svih pristiglih ispisanih kopija računa i kupona za nagradnu igru.

Nagradno izvlačenje obavit će se u prisustvu tročlane komisije (predstavnika Priređivača) te javnog bilježnika, koji će nadgledati ispravnost izvlačenja i o istom voditi zapisnik. Dobitnici će biti izvučeni metodom slučajnog, nasumičnog odabira iz svih pristiglih ispisanih kopija računa i kupona s pripadajućim kopijama računa za nagradnu igru. Jedna fizička osoba može osvojiti samo jednu nagradu iste vrste. Redoslijed izvlačenja dobitnika nagradnih igara započinje od zadnje nagrade prema glavnoj. Sve nagrade bit će izvučene i podijeljene pravovaljanim sudionicima, odnosno dobitnicima. Valjanim sudionikom se smatra osoba koja je poslala vlastitim podacima ispisanu kopiju računa odnosno ispunjen kupon s priloženom valjanom kopijom računa, na kojem je vidljiva kupnja u iznosu od najmanje 50,00 kn i uz još jedan označen proizvod u maloprodajnim objektima Djela d.o.o. iz Članka 2. ovih Pravila. U slučaju da se njegova prijava proglasi nevažećom nagrada će biti podijeljena sljedećem izvučenom sudioniku koji ima pravo na nagradu.

**Objava dobitnika i preuzimanje nagrada**

Članak 8.

Dobitnike svih nagrada o dobitku će obavijestiti Priređivač telefonom u roku od pet (5) dana od dana izvlačenja, a kako bi se dogovorili detalji oko preuzimanja nagrade.

Svi sudionici nagradne igre se sudjelovanjem u nagradnoj igri izričito i neopozivo slažu da se njihovo ime, adresa i slika mogu od strane Organizatora objaviti i koristiti bez naknade na Internet stranici [www.djelo.hr](http://www.djelo.hr) i u drugom tiskanom, zvučnom, slikovnom i video materijalu u promidžbene svrhe nagradne igre. Rezultati izvlačenja su konačni te žalba na rezultate izvlačenja nije moguća.

Nagrade se mogu preuzeti u dogovoru s Priređivačem, a najkasnije u roku od 30 dana od dana primitka pisane obavijesti o dobitku nagrade, uz obavezno predočenje osobne iskaznice

Dobitnik nagrade, koji u roku iz ovog članka ne preuzme svoju nagradu, bit će pisanim putem obaviješten o dobitku koji mora podići u naknadnom roku, koji ne može biti kraći od 8 (osam) dana a niti duži od 15 (petnaest) dana od dana primitka obavijesti

Ukoliko je dobitnik nagrade dijete ili osoba potpuno lišena poslovne sposobnosti, za verifikaciju dobitka, uručenje i/ili preuzimanje nagrade, uz davanje na uvid podataka iz članka 5. stavka 1, obvezna je prisutnost roditelja, staratelja, odnosno zakonskog zastupnika dobitnika uz pravovaljanu identifikaciju ove osobe (osobna iskaznica ili putovnica) ili njihova pisana suglasnost s ovjerenim potpisom kod bilježnika.

U slučaju da dobitnici iz bilo kojeg razloga nisu u mogućnosti osobno preuzeti nagradu, istu će Priređivač predati trećoj osobi koja na temelju specijalne punomoći ovjerene kod javnog bilježnika preuzima nagradu u ime i za račun korisnika.

Kao dokaz preuzimanja nagrade Priređivač će koristiti potvrdu o preuzimanju nagrade koju su dobitnici dužni potpisati prilikom preuzimanja nagrade.

Po isteku gore navedenih rokova, Priređivač će putem zapisnika utvrditi broj i vrijednost nagrada koje nisu preuzete te će u slučaju da vrijednost nepodijeljenih pojedinačnih nagrada prelazi 5.000,00 (pettisuća) kuna, postupiti u skladu sa čl.11. Pravilnika o priređivanju nagradnih igara. Preuzimanjem nagrada prestaju sve daljnje obveze Priređivača nagradne igre prema dobitniku.

Priređivač pridržava pravo da ne dodijeli nagrade ako:

- dobitnik ne ispunjava uvjete za preuzimanje nagrade,

- se pojavi sumnja u istinitost podataka,

- dobitnik nije naveo pravu kućnu adresu,

- se u nagradnu igru uključi manji broj sudionika od broja nagrada koje su predviđene nagradnim fondom

- se dobitnik u 10 dana od obavijesti nije odazvao na poštansku pošiljku u kojem ga Priređivač obavještava o preuzimanju glavne nagrade,

- se dokaže da je korisnik sudjelovao u nagradnoj igri suprotno pravilima i uvjetima nagradne igre,

- u drugim slučajevima kada dodjela nagrade ne bi bila moguća ili zakonita.

 U slučaju da se u nagradnu igru uključi manje sudionika nego što je nagrada u nagradnom fondu, Priređivač pridržava pravo da nagrade dodijeli onim sudionicima koji ispunjavaju uvjete iz članka 5. te su suglasni s Pravilima i uvjetima sudjelovanja u nagradnoj igri te su na ispisanoj kopiji računa odnosno kuponu u nagradnoj igri naveli sve zahtijevane podatke dok ostale nagrade ostaju nedodijeljene. Dobitnik ne snosi nikakve poreze, obveze niti naknade direktno povezane s nagradama.

**Ograničenje odgovornosti**

Članak 9.

Priređivač ne preuzima nikakvu odgovornost za:

- (ne)djelovanje teleoperatera,

- bilo kakve posljedice koje bi sudionik mogao imati zbog sudjelovanja u nagradnoj igri ili nagradnom izvlačenju,

- nedostavljene pošiljke s nagradama,

- bilo kakve posljedice korištenja nagrada.

**Zaštita osobnih podataka**

Članak 10.

Sudionici nagradne igre se izričito slažu da Priređivač nagradne igre i naručitelj nagradne igre njihove osobne podatke koje sudionici navedu u okviru sudjelovanja u nagradnoj igri, koriste za potrebe te nagradne igre Priređivač se obvezuje da podatke neće posredovati ili prodavati trećim osobama, a niti koristiti u druge svrhe

**Objava nagradne igre**

Članak 11.

Priređivač nagradne igre obvezan je objaviti ova pravila na Internet stranici [www.djelo.hr](http://www.djelo.hr) prije početka nagradne igre, kao i datum izdavanja i broj dozvole dobivene od Ministarstva financija. Imena svih dobitnika biti će objavljena na web stranici [www.djelo.hr](http://www.djelo.hr) u roku od 8 dana od dana izvlačenja dobitnika. Pravila nagradne igre dostupna su na adresi Priređivača iz čl.1 ovih pravila.

**Ostale odredbe**

Članak 12.

Odluke Priređivača nagradne igre o svim pitanjima u vezi s nagradnom igrom i pravilima nagradne igre su konačne i vrijede za sve sudionike. U slučaju bilo kakvog spora ili nejasnoća, ta pravila imaju prednost u odnosu na sve druge potencijalne objave, bilo u tiskanom, elektronskom ili bilo kojem drugom obliku. Autentično tumačenje ovih pravila određuje isključivo Pririređivač. Nagradna igra može se prekinuti jedino u slučaju više sile o čemu će svi sudionici biti obaviješteni putem službenih stranica Priređivača [www.djelo.hr](http://www.djelo.hr) . Za sve eventualne sporove povezane s ovom nagradnom igrom, a koje nije moguće riješiti sporazumno, nadležan je Općinski građanski sud u Zagrebu. Ova pravila počinju vrijediti s danom prihvaćanja. S pravilima nagradne igre suglasno je Ministarstvo financija Republike Hrvatske prema rješenju.

DJELO d.o.o.

Lucija Slamić, član Uprave